**Örökségtúra a középkori templomok útján szeptember 16-án**

**A Szabolcs-Szatmár-Bereg Megyei Fejlesztési Ügynökség kerékpáros örökségtúrát szervez a reformáció 500 éves emlékévében a Nyírségtől a Hajdúságig 2017. szeptember 16-án szombaton. A túra során ingyenes túravezetést, idegenvezetést és kerékpáros szervízszolgáltatást biztosítanak a szervezők. A program a Kulturális Örökség Napjai eseménysorozat keretében valósul meg.**

Ahhoz a nagyszabású örökségvédelmi kezdeményezéshez csatlakozik az idei utolsó örökségtúra, amelyet a világ majdnem 50 országában ugyanabban az időpontban rendeznek meg. A Kulturális Örökség Napjai rendezvénynek alapvető célja, hogy megismertesse és közelebb vigye az európai polgárokat kulturális örökségükhöz, mindeközben pedig felhívja a figyelmet az örökség folyamatos megőrzésére, védelmére, más közösségek kulturális értékeinek, műemlékeinek megismertetésére, felfedezésére.

Az évente változó tematikának idén a reformáció 500 éves évfordulója adja az alapját, amelyhez a *Középkori templomok útja* program is csatlakozik, hiszen az örökségtúra útvonalának nagy részét középkori eredetű református templomok alkotják. Ezúttal is jelentős örökséghelyszíneket keresnek fel a résztvevők, a Nyírség és a Hajdúvidék útjain haladva. A kerékpáros örökségtúra Nyírbátorból indul, ahol Magyarország legszebb késő gótikus, reneszánsz és barokk stílusjegyeket őrző emlékeit, a nyírbátori református és minorita templomot tekinthetik meg a túrázók. Ezt követően – az örökségtúrák történetében az első alkalommal – a Nyírmihálydi református templomát keresik fel a résztvevők, melynek igazi kuriózumát az adja, hogy ördögöt festettek a falára. Ezt követően Nyíradony határában a gúti erdő közepén fekvő román kori gúti templomromot és a nyíracsádi református templom káprázatos falképeit fogják megcsodálni a jelenlévők. Az örökségtúra utolsó állomása a Kálvinista Róma, azaz Debrecen lesz, ahol a reformáció legszebb magyar emlékeivel és történéseivel ismerkedhetnek meg a Református Nagytemplom és a Debreceni Református Kollégium Múzeumának falai között. A túra során ingyenes túravezetést, idegenvezetést és kerékpáros szervízszolgáltatást biztosítanak a szervezől.

**INDULÁS:** A **8.37**-es vonattal Nyíregyházáról Nyírbátorba (gyülekező 8 órakor a vasútállomáson).

Csatlakozni a vonat állomáshelyeinek bármelyikénél lehet (Nagykállóban, Kállósemjénben, Máriapócson vagy Nyírbátorban, ahová 9.45-kor érkezik be a vonat.)

**HAZAINDULÁS:** **17.38**-kor vonattal Debrecenből Nyíregyházára.

**ÚTVONAL:** Nyíregyháza-Nyírbátor (vonat) - **Nyírbátor-Nyírmihálydi (19 km) - Nyíradony (7,8 km) – Nyíracsád (11,2 km) – Nyíradony (11,2 km) - Debrecen (29,3 km) 78,5 km**

Debrecen – Nyíregyháza (vonat)

**A túra teljes (kerékpáros) hossza: 78,5 km**

**LÁTNIVALÓK:**

1. Nyírbátori református templom, Várostörténeti sétány, minorita templom
2. Nyírmihálydi református templom
3. Nyíradony, gúti templomrom
4. Nyíracsád, református templom
5. Debreceni Református Nagytemplom és a Debreceni Református Kollégium Múzeuma

**Felszerelés:**

A KRESZ előírásnak megfelelő kerékpár!

Esővédő ruházat, kerékpárjavító szerszám, elsősegélycsomag, láthatósági mellény, kesztyű, fejvédő, tartalék tömlő, hátizsák/kerékpáros táska és elemlámpa is szükséges.

**Jelentkezés: 2017. szeptember 15.** a [dzs@szszbmfu.hu](mailto:dzs@szszbmfu.hu) e-mail címen, vagy a 30/466-5274-es telefonszámon vagy személyesen. Cím: Nyíregyháza, Benczúr tér 7.

**Szervező: Demeter Zsuzsa** (+36 30 466 5274; [dzs@szszbmfu.hu](mailto:dzs@szszbmfu.hu))

**Túra- és idegenvezető:** Deák Attila (+36 30/446-8383; [deak.attila@ttre.hu](mailto:deak.attila@ttre.hu))

**Túravezető és szerviz:** Dobos Péter (+36 20/506-0127)

A túrát rossz idő esetén is megtartják.

**A túrán mindenki saját felelősségére vesz részt, a rendező szervezettel szemben semmiféle kártérítési igénnyel nem léphet fel. A szervezők a programváltoztatás jogát fenntartják!**

A nyílt kerékpártúrát az SZSZBMFÜ Nonprofit Kft. keretein belül működő Europe Direct Tájékoztató Központ támogatásával szervezik a Kulturális Örökség Napjaihoz kapcsolódva, együttműködve a Középkori Templomok Útja Egyesülettel.

**További információ:** [**www.templomut.hu**](http://www.templomut.hu)**;** [**www.szszbmfu.hu**](http://www.szszbmfu.hu)